***Par LU iepirkuma***

***„Fiziskās apsardzes pakalpojumu un elektronisko drošības sistēmu apkalpošanas pakalpojuma nodrošināšana Latvijas Universitātes objektos”***

***(Iepirkuma ident. Nr. LU 2016/33\_B) nolikumu***

Latvijas Universitātes (LU) iepirkumu komisija, atbildot uz ieinteresētā piegādātāja uzdotajiem jautājumiem, sniedz skaidrojumu par Latvijas Universitātes organizētā iepirkuma „Fiziskās apsardzes pakalpojumu un elektronisko drošības sistēmu apkalpošanas pakalpojuma nodrošināšana Latvijas Universitātes objektos” (id. Nr. LU 2016/33\_B) nolikumā (turpmāk – Nolikums) noteiktajām prasībām:

**1.Jautājums:**„Lūdzu paskaidrojiet iepirkuma „Fiziskās apsardzes pakalpojumu un elektronisko drošības sistēmu apkalpošanas pakalpojuma nodrošināšana Latvijas Universitātes objektos'', ID Nr.LU 2016/33\_B nolikuma 3.2.14.kvalifikācijas prasību. Kāds dokuments ir jāiesniedz, var tikt atzīts par atbilstošu, ja darbiniekam dzimtā valoda ir latviešu valoda?”

*Iepirkuma komisijas atbilde:*

LU iepirkuma „Fiziskās apsardzes pakalpojumu un elektronisko drošības sistēmu apkalpošanas pakalpojuma nodrošināšana Latvijas Universitātes objektos'', ID Nr.LU 2016/33\_B nolikuma 3.2.14.punkta kvalifikācijas prasībās ir norādītas minimālās prasības valsts valodas prasmei („vismaz B līmeņa 2.pakāpes valsts valodas zināšanu un prasmju apjoms”). Ja pretendenta darbiniekam latviešu valoda ir dzimtā valoda, nekāds papildus valodas zināšanas apliecinošs dokuments nav nepieciešams.

**2.Jautājums:**„Nolikumā 1.daļai – Tehniskā apsardze – operatīvas grupas reaģēšana uz izsaukumu, nevaram atrast prasības vai skaidrojumu par reaģēšanas izmaksām. Mēneša maksā ir jābūt iekļautam neierobežotam izbraukumu skaitam vai arī Jūs esat gatavi maksāt par katru izbraukumu saskaņā ar apsardzes komersanta cenrādi, vai abpusēji, līgumā saskaņotu cenu (nav arī Jūsu pievienotajā līgumā)?”

*Iepirkuma komisijas atbilde:*

Saskaņā ar iepirkuma „Fiziskās apsardzes pakalpojumu un elektronisko drošības sistēmu apkalpošanas pakalpojuma nodrošināšana Latvijas Universitātes objektos”, ID Nr.LU 2016/33\_B nolikumu 1.daļai „Tehniskā apsardze – operatīvas grupas reaģēšana uz izsaukumu” mēneša maksā ir jābūt iekļautai reaģēšanai uz visiem izsaukumiem, kas var tikt saņemti uz Centrālo novērošanas pulti no apsargājamā objekta.